Diari Oficial de la Generalitat Valenciana


Sumari del DOGV 5688, del 25-01-2008 (2008/814)

RESOLUCIÓ de 12 de gener de 2008, de la consellera de Cultura i Esport, per la qual es deixen sense efecte les ajudes concedides per la Resolució d'1 de juny de 2007, en relació amb l'Orde de 28 de novembre de 2006, de la Conselleria de Cultura, Educació i Esport, per la qual es convocaven ajudes per a programes d'activitats culturals.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5688

Data del DOGV
:   25-01-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/814


Data del document
:   12-01-2008

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * suport econòmic
    * associació
    * societat sense fins de lucre
    * manifestació cultural
    * ajuda pública

RESOLUCIÓ de 12 de gener de 2008, de la consellera de Cultura i Esport, per la qual es deixen sense efecte les ajudes concedides per la Resolució d'1 de juny de 2007, en relació amb l'Orde de 28 de novembre de 2006, de la Conselleria de Cultura, Educació i Esport, per la qual es convocaven ajudes per a programes d'activitats culturals. [2008/814]  
Vistos els expedients relatius a les ajudes concedides per a programes d'activitats culturals, iniciats i instruïts per la conselleria de Cultura i Esport.  
Antecedents de fet  
1. A través de l'Orde de 28 de novembre de 2006 de la conselleria de Cultura, Educació i Esport, es van convocar ajudes per a programes d'activitats culturals (DOCV núm. 5.420, de 3 de gener de 2007).  
2. A través de la Resolució del conseller de Cultura, Educació i Esport d'1 de juny de 2007 (DOCV núm. 5.548, de 4 de juliol de 2007), es van concedir les ajudes mencionades.   
3. En les concessions, notificades al seu dia als beneficiaris, se'ls atorgava fins al 15 de novembre com a termini màxim per a presentar la justificació de les despeses objecte de l'ajuda.  
4. Els beneficiaris que figuren en l'annex d'esta resolució han incomplit les condicions establides en les bases reguladores de l'orde de convocatòria, ja que no han presentat la documentació justificativa dins del termini fixat o en la forma adequada.  
Fonaments de dret  
1. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa, amb l'especificació de les persones o d'altres circumstàncies que individualitzen els efectes de l'acte per a cada interessat.  
2. L'article 47.4.b del Text Refós de la Llei d'Hisenda Pública de la Generalitat Valenciana, que establix l'obligació dels beneficiaris de les subvencions de la Generalitat Valenciana d'acreditar davant de l'entitat concedent la realització de l'activitat o l'adopció del comportament, així com el compliment dels requisits i de les condicions que determinen la concessió o l'obtenció de l'ajuda.  
3. La base dotzena de l'Orde de 28 de novembre de 2006, per la qual es convocaven ajudes per a programes d'activitats culturals, que establia les obligacions dels beneficiaris, entre les quals es trobava la d'acreditar documentalment la realització de l'activitat, i la base catorzena, que fixava l'obligació dels beneficiaris de presentar abans dels terminis establits la documentació esmentada perquè s'efectuara el pagament.  
4. El punt cinqué de la base catorzena de l'Orde de 28 de novembre de 2006, que indicava que una vegada conclòs el termini sense que s'haguera presentat la documentació, l'ajuda quedaria sense efecte i s'arxivaria l'expedient.  
Per tot això, d'acord amb el que establix la base tretzena de l'Orde de 28 de novembre de 2006, de la conselleria de Cultura, Educació i Esport, per la qual es convocaven ajudes per a programes d'activitats culturals, resolc:  
Deixar sense efecte les subvencions concedides als beneficiaris que figuren en l'annex, per l'import que s'hi especifica, i arxivar-ne l'expedient, perquè n'han incomplit la justificació dins del termini fixat i en la forma adequada, segons que establix l'Orde de 28 de novembre de 2006, de la conselleria de Cultura, Educació i Esport, per la qual es convocaven ajudes per a programes d'activitats culturals.  
D'acord amb el que disposen els articles 107, 116 i 117 de la Llei 30/1992, de règim jurídic de les administracions públiques i del procediment administratiu comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del consellera de Cultura i Esport en el termini d'un mes a comptar des de l'endemà de la notificació de la present resolució.  
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació de la present resolució.  
València, 12 de gener de 2008.- La consellera de Cultura i Esport: Trinidad María Miró Mira  
ANNEX  
Núm. Exp. Beneficiari Import (?)  
06/07 Xara Informació i Cultura 1.000,00  
34/07 Col·lectiu Vall de Vernissa 4.000,00  
73/07 Asociación Valenciana   
 de Amigos del Ferrocarril 1.500,00  
170/07 Associació Grup de Dones d'Ares 900,00